Στροφή των Ελλήνων όσον αφορά το ευρώ αποτυπώνει νέα δημοσκόπηση που δείχνει ότι λιγότεροι Έλληνες θεωρούν πως η οικονομική κατάσταση της χώρας, σε περίπτωση...

Στροφή των Ελλήνων όσον αφορά το ευρώ αποτυπώνει νέα δημοσκόπηση που δείχνει ότι λιγότεροι Έλληνες θεωρούν πως η οικονομική κατάσταση της χώρας, σε περίπτωση εξόδου από το ευρώ, θα επιδεινωθεί.

Σύμφωνα με δημοσκόπηση της Public Issue που διενεργήθηκε για την εφημερίδα «Αυγή» το μερίδιο των Ελλήνων που εκτιμά πως η οικονομία της Ελλάδας θα αντιμετωπίσει χειρότερες καταστάσεις εκτός της ζώνης του ευρώ, μειώθηκε στο 49% από το 64% που είχε καταγραφεί σε έρευνα της ίδιας εταιρείας δημοσκοπήσεων τον Νοέμβριο του 2015.

Επίσης μειώθηκε το ποσοστό σε 60% από 71% τον Μάρτιο όσων πιστεύουν πως οι πρόωρες εκλογές δεν είναι απαραίτητες. Αυξήθηκε το μερίδιο σε 38% από 25% τον Μάρτιο όσων υποστηρίζουν πως οι πρόωρες εκλογές είναι μάλλον απαραίτητες.

Καταγράφεται αύξηση του ποσοστού όσων πιστεύουν ότι η οικονομική κατάσταση της Ελλάδας θα βελτιωθεί με νόμισμα τη δραχμή σε 30% από 21% τον Νοέμβριο του 2015.

Το 14% των ερωτηθέντων δε εκτιμά ότι η έξοδος από το ευρώ δεν θα έχει καμία διαφορά, αυτό υποστήριζε το 9% τον Νοέμβριο του 2015.

Με βάση την έρευνα το 88% των ερωτηθέντων πιστεύει ότι η χώρα πάει σε λάθος κατεύθυνση, ενώ το 75% αναμένει επιδείνωση του οικονομικού περιβάλλοντος.